**DIAKONIUTVALG 2. juni 2020**

Sted: Storstua

Tid: 13-14:30

Til stede: Inger Lise Guttormsen (rep fra menigheten), Marit Pettersen Bauer (rep fra MR), Stig Mørkeberg Nilsen (rep fra Torsdagstreff) og Malin Jakobsson Weydahl (diakonimedarbeider)

1. Dette var vårt første møte og vi tok tid til å bli litt kjent med hverandre gjennom å dele flotte opplevelser fra kirken eller andre kristne sammenhenger.
2. Vi gikk igjennom Diakoniutvalgets mandat og alle ble kjent med hvilken representant de var.
3. Da utvalget fortsatt ikke er fulltallig valgte vi å vente med å konstituere oss. Vi savner en representant til fra menigheten og to vara.
4. Vi snakket litt generelt om diakoni og behovene i Strømsgodset menighet. Vi følte alle at vi trenger noen form for «overblikk» over innbyggere/behov å kunne møte fra kirkens hold. Noen tok opp den hvilende besøkstjenesten og at det finnes mange ensomme som kan sette pris på noen å samtale med. Vi snakket også om det å få gudstjenesten å bli noe for alle, både for barnefamilier og de som søker ro i kirken. Vi ser frem imot å få kirken ferdigbygget slik at det kan bli enklere for barnefamilier å komme til kirken. På samme måte kom det forslag på å ta bort mer bråkete leker slik at barn som kommer til kirken i dag kan leke i ro uten at andre som trenger mer ro forstyrres av lyden. Videre tok vi opp ønsket om å starte bibelstudie-/bønne-/samtalegrupper. Vi delte egne erfaringer av hva det kan bety å inngå i et mindre fellesskap og vi har tro på at slike fellesskap skaper vekst i kirken.
5. Vi satte en ny dato for neste møte: 25. august 2020, kl. 13:00 i Storsalen. I forkant av det møtet sender Malin ut Plan for diakoni i Strømsgodset menighet slik at alle i Diakoniutvalget er kjent med den nåværende planen.

Drammen, 11. juni 2020

Ved tastaturet: Malin Jakobsson Weydahl